|  |  |  |  |
| --- | --- | --- | --- |
| **Ministarstvo financija (MFIN)** | **PRAVILA NPOO** | **Pravilo br.** | **03** |
| **Datum**  | **Travanj 2022.** |
| **Upravljanje ugovorima** | **Verzija** | **2.0** |
| **Pravilo donosi** | **Ministar MFIN-a** |

**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ MEHANIZMA ZA OPORAVAK I OTPORNOST**

("Ugovor ododjeli bespovratnih sredstava", u nastavku teksta: Ugovor)

**<*Referentni broj Ugovora o* *dodjeli bespovratnih sredstava>***

**C2.3. R4-I1 Provedba projekata u sklopu Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja**

Ministarstvo mora, prometa i infrastrukture,

Prisavlje 14, 10000 Zagreb,

Osobni identifikacijski broj (OIB): 22874515170

Tijelo nadležno za komponentu podkomponentu, (u nastavku teksta: NT),

i

Središnja agencija za financiranje i ugovaranje programa i projekata Europske unije,

Ulica grada Vukovara 284 (objekt C), 10000 Zagreb,

Osobni identifikacijski broj (OIB): 11548277852

Provedbeno tijelo, u nastavku teksta: PT,

s jedne strane, i

Korisnik bespovratnih sredstava Mehanizma za oporavak i otpornost (u nastavku teksta: RRF)

<Puno službeno ime/naziv i adresa Korisnika>

<Pravni oblik>

<OIB >

[financijska institucija kod koje se vodi račun Korisnika i broj računa Korisnika>]

 (u nastavku teksta: Korisnik)

s druge strane,

(u nastavku teksta: Strane) složile su se kako slijedi:

*Svrha*

Članak 1.

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom: <naziv Projekta> (u nastavku teksta: Projekt) opisanog u Prilogu I ovog Ugovora: Opis i proračun Projekta.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

1.4. Korisnik se u provedbi Projekta obvezuje poštovati sve obveze koje za njega proizlaze iz - Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja (u nastavku: ONP), Odluke Europske Komisije o spojivosti potpore za razvoj širokopojasnog pristupa (SA.38626 (2015/N)) s unutarnjim tržištem i Odlukom o spojivosti predmetne izmjene u skladu s člankom 107. stavkom 3. UFEU u predmetu pod brojem SA.100662 (2021/N)., odnosno uvjetima pod kojima se može dodijeliti navedena potpora (u nastavku: Odluka Komisije) za koje Korisnik ovim putem izjavljuje da ih je u cijelosti primio na znanje i prihvatio.

*Provedba Projekta*

Članak 2.

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih prava i obaveza ugovornih Strana, odnosno do dana raskida Ugovora.

2.2. Razdoblje provedbe Projekta je od <…> do <…>.

2.3. Razdoblje prihvatljivosti izdataka Projekta je od <…> do <…>.

2.4. Završni zahtjev za nadoknadom sredstava i Završno izvješće podnose se PT-u 2 u roku od 30 (trideset) dana od isteka razdoblja provedbe Projekta kako je naznačeno u točki 2.2. ovog Ugovora

2.5. Korisnik Zahtjev za nadoknadom sredstava podnosi najmanje 1 (jednom) svaka 3 (tri) mjeseca u roku od 15 dana od isteka svaka (3) tri mjeseca od sklapanja ugovora, za to tromjesečno razdoblje.

2.6. U skladu s člankom 15.5. Općih uvjeta, Korisnik može podnositi Zahtjeve za nadoknadom sredstava češće od propisanog u točki 2.5 ovog članka, ako su zadovoljeni uvjeti iz točke 3.6. ovih posebnih uvjeta.

Članak 3.

3.1. Utvrđuje se da se predloženi Projekt provodi po investicijskom modelu <unesti model> u smislu ONP- a i Odluke Komisije.

3.2. NT/PT će pri dodjeli bespovratnih sredstava prema uvjetima utvrđenima u ovom Ugovoru, tijekom svojih provjera uzimati u obzir Odluku Komisije i ONP koji predstavlja nacionalnu okvirnu shemu, odnosno program državnih potpora u skladu s Nacionalnim planom oporavka i otpornosti te definira uvjete pod kojima potpora može biti dodijeljena, i koji se kao takav treba poštivati.

3.3. Ukoliko tijekom provedbe Projekta NT/PT provjerom utvrdi da je došlo do povrede ONP-a i Odluke Komisije:

* NT/PT može jednostranom izjavom raskinuti Ugovor sukladno članku 26. Općih uvjeta,
* Ugovorne strane mogu pristupiti sporazumnom raskidu Ugovora, pri čemu se odmah prekida daljnje financiranje Projekta.

*Iznos bespovratnih sredstava, postotak financiranja Projekta i uređenje plaćanja*

Članak 3.

4.1. Ukupna vrijednost Projekta se određuje u iznosu <…> EUR

4.2. Ukupni prihvatljivi troškovi projekta iznose <…> EUR kao što je utvrđeno u Prilogu I Opis i proračun Projekta, u skladu s Općim uvjetima Ugovora.

4.3. Dodjeljuju se bespovratna sredstva u iznosu od <…> EUR što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.2. ovoga članka.

 Točan omjer između najvišeg iznosa bespovratnih sredstava i ukupnog iznosa prihvatljivih izdataka iz Obrasca 1. Prijavni obrazac/Opis i proračun Projekta, naveden kao intenzitet potpore, ne može se mijenjati.

4.4. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora.

4.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

4.6. Najniži iznos izdatka koji se može prikazati u Zahtjevu za nadoknadom sredstava iz članka 15. Općih uvjeta iznosi 13.000,00 EUR. Navedeno ograničenje se ne primjenjuje pri podnošenju Završnog zahtjeva za nadoknadom sredstava.

4.7. Korisnik ima pravo zatražiti plaćanje predujma. Ukupni iznos predujma ne može biti viši od <…> EUR. Korisnik može potraživati prvu ratu predujma nakon potpisivanja Ugovora o nabavi. Korisnik ima pravo zatražiti isplatu sljedeće rate predujma nakon što je u potpunosti izvršen prijeboj prve rate predujma. Do izvršenja prijeboja isplaćenog predujma Korisnik ima pravo podnositi Zahtjeve za nadoknadom sredstava isključivo metodom nadoknade. Korisnik mora u potpunosti opravdati preostali iznos predujma plaćenim troškovima najkasnije do izvršenja 95% ukupnog iznosa prihvatljivih troškova projekta.

(primjenjivo kod investicijskog modela A)

Uvjet za isplatu predujma je sredstvo osiguranja u obliku neopozive, bezuvjetne garancije (primjenjivo kod investicijskog modela A) Uvjet za isplatu predujma je bankovna garancija koju Korisnik dostavlja NT. Bankovna garancija mora glasiti na NT, na iznos traženog predujma s rokom važenja 120 kalendarskih dana od datuma završetka razdoblja provedbe Projekta..

(primjenjivo kod investicijskog modela B)

Uvjet za isplatu predujma je dostava odluke odgovorne osobe (čelnik tijela) da su osigurana sredstva za potrebe provedbe projekta u vremenu trajanja provedbe istoga sukladno članku 2. stavak 2. ovog Ugovora. Odluka se dostavlja PT.

4.9. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci NT-a iznos koji je Korisnik trebao vratiti odbija od iznosa daljnjih plaćanja.

*Trajnost projekta i osiguravanje revizijskog traga*

Članak 5.

Ograničenja opisana u članku 10. Općih uvjeta Ugovora primjenjuju se 7 (sedam) godina nakon završnog plaćanja Korisniku.

*Partneri*

Članak 6.

(primjenjivo kod investicijskog modela A): Projekt će provesti Korisnik i sljedeći partner

<Navesti puno ime/ naziv partnera i njegov OIB>;

<Sporazum o partnerstvu je prilog ovog Ugovora>

*Neprihvatljivi izdaci*

Članak 7.

Sljedeće vrste izdataka nisu prihvatljive za financiranje u okviru Projekta:

* nadoknadivi PDV tj. porez na dodanu vrijednost za koji prijavitelj/korisnik ima pravo ostvariti odbitak;
* kamate na dug;
* trošak poduzeća u poteškoćama, kako je definirano u članku 2. točki 18. Uredbe (EU) br. 651/2014, i/ili u postupku predstečajne nagodbe u skladu sa Zakonom o financijskom poslovanju i predstečajnoj nagodbi („Narodne novine“, br. 108/12, 144/12, 81/13, 112/13, 71/15 i 78/15), i/ili u postupku stečaja ili likvidacije u skladu sa Stečajnim zakonom („Narodne novine“, br. 71/15, 104/17, 36/22);
* kupnja rabljene opreme;
* kupnja vozila koja se koriste u svrhu upravljanja operacijom;
* troškovi vođenja projekta i administracije;
* troškovi promidžbe i vidljivosti;
* neizravni troškovi;
* kazne, financijske globe, troškovi povezani s predstečajem, stečajem ili likvidacijom;
* troškovi sudskih i izvan sudskih sporova;
* operativni troškovi;
* gubici zbog fluktuacija valutnih tečaja i provizija na valutni tečaj;
* troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak;
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima odgovarajuće iste dokazne vrijednosti;
* troškovi amortizacije bez izuzetaka;
* troškovi leasinga;
* troškovi održavanja;
* troškovi povezani s računovodstvenim uslugama i uslugama revizije u okviru operacije koju nabavlja korisnik;
* Troškovi izgradnje agregacijske širokopojasne infrastrukture (izbjegavanje dvostrukog financiranja);
* Kupnja opreme koja nije povezana sa svrhom projekta;
* Nabava onog dijela korisničke opreme (engl. CPE – Customer Premises Equipment) koji nije dio priključne točke mreže u skladu sa Zakonom o elektroničkim komunikacijama (NN 76/22), odnosno koji služi za razvod korisničkog prometa ostvarenog na širokopojasnom priključku korisnika (funkcionalnosti usmjeravanja i preklapanja – routing i switching, npr. za korisničku WiFi mrežu) te koji služe za pružanje svih dodatnih širokopojasnih usluga koje se ne mogu smatrati uslugom širokopojasnog pristupa internetu (npr. telefonija, distribucija TV i video sadržaja);
* Troškovi vezano za kućne instalacije kod korisnika;
* trošak jamstva koje izdaje banka ili druga financijska institucija;
* troškovi zakupa materijalne imovine;
* troškovi koji nisu povezani sa svrhom operacije;
* troškovi nastali prije 01. veljače 2020. godine te
* svi ostali troškovi nespomenuti kao prihvatljivi.

*Mjere osiguravanja informiranja, komunikacije i vidljivosti*

Članak 8.

Na zahtjev NT-a i PT-a Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora.

*Upravljanje projektnom imovinom i prijenos ugovora*

Članak 9.

Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

*Ostali uvjeti*

Članak 10.

10.1. Korisnik se obvezuje provoditi i osigurati provedbu Projekta u skladu sa cjelokupnom pravnom stečevinom Europske unije i nacionalnom regulativom, a posebno sljedećom regulativom:

- Propisima Europske unije kojima je regulirano sufinanciranje projekata iz Nacionalnog plana oporavka i otpornosti;

- Pravnom stečevinom Europske unije vezanom uz javnu nabavu i državne potpore.

10.2. NT/PT ima pravo od Korisnika zatražiti izvršenje povrata dijela isplaćenih sredstava razmjerno neostvarenom udjelu pokazatelja navedenim u Obrascu 1. koji je sastavni dio ovog Ugovora.

10.3. Korisnik je obvezan osigurati da izgrađena mreža bude dovedena u operativni status prije završetka provedbe projekta.

10.4. Operativni status mreže izgrađen uz potpore se dokazuje sljedećim dokumentima:

* Uporabnom dozvolom, a iznimno i u opravdanim slučajevima privremenom uporabnom dozvolom dostavlja se uz Završno izvješće i Završni zahtjev za nadoknadu sredstava.
* Objavljena standardna ponuda na službenoj internetskoj stranici korisnika bespovratnih sredstava/operatora, moguća objava tijekom provedbe projekta za pojedine etape.
* Potvrda nadzornog inženjera ili građevinska knjiga da je određena etapa operabilna, (moguća dostava tijekom provedbe projekta za pojedine etape).

10.5. Veleprodajni pristup: Korisnik mora omogućiti veleprodajni pristup pasivnoj mrežnoj infrastrukturi izgrađenoj u projektima (kabelskoj kanalizaciji, nadzemnim stupovima, neosvijetljenim nitima i prostoru u uličnim kabinetima), koji mora biti vremenski neograničen za operatore mreže izgrađene uz potpore (članak 80a SDPŠM-a) i u skladu sa važećim propisima o izgradnji i zajedničkom korištenju pasivne infrastrukture. Propisani veleprodajni uvjeti pristupa odnose se na svu novoizgrađenu infrastrukturu u sklopu projekta, na postojeću infrastrukturu koja se koristi u projektu te na sve ostale dijelove mreže koji su povezani s novoizgrađenom ili postojećom infrastrukturom u projektu, a koji su funkcionalno nužni za pružanje zahtijevanih veleprodajnih usluga.

10.6. (*primjenjivo kod investicijskog modela A)* U slučaju Projekta koji se provodi po investicijskom modelu A, Korisnik koji u smislu ONP-a ima ulogu operatora mreže subvencionirane ovim Ugovorom, može raditi po maloprodajnom modelu i nuditi maloprodajne usluge, a veleprodajne usluge moraju biti dostupne barem 6 mjeseci prije nego što mreža postane operativna.

 (*primjenjivo kod investicijskog modela B*) U slučaju Projekta koji se provodi po investicijskom modelu B, Korisnik u ulozi javnog mrežnog operatora u smislu ONP-a primjenjuju veleprodajni poslovni model kojim se omogućuje veleprodajni pristup subvencioniranoj infrastrukturi, suzdržavajući se od djelovanja na maloprodajnoj razini, njegovo djelovanje mora biti ograničeno na područja koja nisu komercijalno atraktivna (bijela područja NGA), mora ispuniti obvezu neprofitnosti i obvezu računovodstvenog razdvajanja sredstava koja se rabe za rad mreže i za sredstva koja se rabe za drugo poslovanje u okviru. Ciljano područje ograničeno je na područje u nadležnosti javnih naručitelja. Iznimno, Korisnik u ulozi javnog mrežnog operatora može pružati usluge krajnjim korisnicima ako se radi o javnim korisnicima koji su dio predmetnog tijela javne uprave.

10.7. Korisnik koji je u smislu ONP-a operator mreže izgrađene uz potporu dobivenu ovim ugovorom, predlaže nacionalnom regulatornom tijelo u sektoru elektroničkih komunikacija (engl. National Regulatory Authority – NRA) naknade i uvjete pristupa za sve veleprodajne usluge koje će imati u ponudi sukladno ONP-u.

10.8. Veleprodajne usluge: Korisnik (*primjenjivo kod investicijskog modela A*) je dužan pružati veleprodajne usluge u razdoblju od najmanje 7 (sedam) godina od trenutka u kojem cjelokupna mreža izgrađena uz potpore postane u potpunosti operativna.

10.9. Postupak naknadne provjere veleprodajnih naknada i uvjeta mora biti proveden najmanje svakih godinu dana, računajući od trenutka inicijalnog odobrenja veleprodajnih naknada i uvjeta.

10.10. Završetkom aktivnosti na izgradnji mreže, PT provodi inicijalni postupak provjere potpora, koji se provodi zajedno s postupkom isplate sredstava od strane NT-a.

10.11. Prije početka operativnog rada mreže građene uz potporu dobivenu ovim Ugovorom, Korisnik kao operator mreže mora ishoditi odobrenje veleprodajnih uvjeta i naknada, sukladno proceduri koja je propisana strukturnim pravilima Okvirnog programa.

10.12. Korisnik kao operator mreže subvencionirane ovim Ugovorom sve će potrebne podatke o svojoj fizičkoj infrastrukturi (kabelska kanalizacija, stupovi, kabineti, neaktivna vlakna) dostaviti svim zainteresiranim stranama koje zatraže pristup tim podacima.

10.13. Korisnik kao operator mreže subvencionirane ovim Ugovorom mora relevantne podatke o infrastrukturi izgrađenoj u projektu dostaviti tijelima državne uprave nadležnim za upravljanje centralnim registrom elektroničke komunikacijske infrastrukture (Državnoj geodetskoj upravi) i HAKOM-u.

10.14. Uz obveze koje proizlaze direktno iz primjene ovog Ugovora, Korisnik koji ima ulogu NP-a u smislu ONP-a i Odluke Komisije dužan je pratiti i izvješćivati o provedbi projekta i u skladu točkom 4.1.11. ONP-a i točkom 5.4.1. Uputa za prijavitelje Ograničenog poziva.

10.15. U razdoblju od 7 godina nakon završnog plaćanja Korisniku, PT ima pravo provjeravati trajnost operacije, postizanje učinka.

*Komunikacija ugovornih Strana*

Članak 11.

11.1. Korisnik i Provedbena tijela koriste sustav eNPOO tijekom provedbe i definiranog roka izvještavanja nakon provedbe projekta. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Iznimno, komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za NT

Ministarstvo mora, prometa i infrastrukture

Uprava za EU fondove i strateško planiranje

Prisavlje 14, 10000 Zagreb

NT pisanim putem dostavlja Korisniku podatke o osobi i adresi elektronske pošte za kontakt.

Za PT

Središnja agencija za financiranje i

ugovaranje programa i projekata Europske unije

Ulica grada Vukovara 284 (objekt C), 10000 Zagreb

PT pisanim putem dostavlja Korisniku o podatke o osobi i adresi elektronske pošte za kontakt.

Za Korisnika

< *adresa, adresa elektroničke pošte Korisnika* >

Korisnik pisanim putem dostavlja NT-u i PT-u podatke o osobi i adresi elektroničke pošte za kontakt.

11.2. NT, PT i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 11.1. ovog članka, obavijestiti pisanim putem kroz za to predviđeno mjesto u sustavu eNPOO druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

*Odredbe o mjerodavnom pravu i rješavanju sporova proizašlih iz Ugovora*

Članak 12.

Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 29. Općih uvjeta.

*Prilozi*

Članak 13.

Sljedeći prilozi sastavni su dio Ugovora, te Strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Opis i Proračun Projekta

Prilog II: Opći uvjeti koji se primjenjuju na projekte financirane iz Mehanizma za oporavak i otpornost

Prilog III: Financijska i ekonomska analiza

Prilog IV: Sporazum o partnerstvu

Prilog V: Pravila o provedbi postupaka nabava za neobveznike Zakona o javnoj nabavi (ako je primjenjivo)

Prilog VI: Pravila o financijskim korekcijama

Prilog VII: <*Neobavezno* > <*ako je Općim uvjetima ugovora utvrđena obveza ili mogućnost dodatno definirati pojedine aspekte kojima se utvrđuju prava i obveze ugovornih strana* >

*Završne odredbe*

Članak 14.

Ovaj Ugovor sačinjen je u tri istovjetna primjeraka, svaki sa snagom izvornika, od kojih svaka Strana zadržava po jedan primjerak.

|  |  |
| --- | --- |
| **Za Tijelo nadležno za komponentu/podkomponentu** | **Za Provedbeno tijelo**  |
| Ime |  | Ime |  |
| Funkcija |  | Funkcija |  |
| Potpis  |  | Potpis  |  |
| DatumKLASA:URBROJ: |  | Datum |  |
| **Za Korisnika**  |  |
| Ime |  |  |  |
| Funkcija |  |  |  |
| Potpis  |  |  |  |
| Datum |  |  |  |